Eruption

**Eruption** er et britisk disco/soul-band som var aktivt fra 1974 til 1985. Gruppen er mest kjent for Neil Sedakas «One way ticket» og Ann Pebbles «I can't stand the rain».

## Historie
Gruppen ble dannet som et skoleband i 1969 som Silent Eruption av gitarist Greg Perrineau med Lindel Leslie (Leslie Johnson) på vokal. Medlemmene i gruppen kom fra Ghana, Curaçao, Guyana og Jamaica. Gruppen endret navnet til Eruption i 1974. Precious Wilson ble med i gruppen som bakgrunnsvokalist i 1975.

Gruppen vant den britiske RCA Records konkurransen Soul Search i 1975 og ga ut singlen «Let me take you back in time» (nummer 46 på hitlistene i Storbritannia). Suksessen ble ikke som forventet, og vokalist Lindel Leslie (som gikk bort i august 2015) forlot gruppen i 1976. Precious Wilson overtok som fast vokalist da gruppen ikke fant noen erstatning for Leslie.

Gruppen ble ifølge Precious Wilson glemt av RCA til fordel for andre for andre artister med større suksess som David Cassidy. Plateselskapet hadde sagt at medlemmene kunne kvitte seg med sine jobber noe som ga veldig lite inntekter da suksessen ikke ble som forventet. For å spe på inntektene gjorde manageren avtale om flere konserter i Tyskland.

Gruppen dro til Tyskland i 1977. Der ble de oppdaget av Hans-Jörg Meyer som var talentspeider for plateprodusent Frank Farian (Boney M). Farian signerte platekontrakt med gruppen på Hansa Records og brukte dem som oppvarmings og backing band på Europa turnéen til Boney M. Gruppen ga ut tre album på Hansa Records (produsert av Frank Farian/Rainer M. Ehrhardt) og ett på Jupiter Records.

I 1979 var Eruption og Boney M med i den tyske filmen Disco Fever. 

Precious Wilson forlot gruppen i 1979 for å satse på en solokarriere. Hun ga ut tre soloplater på Hansa (produsert av Frank Farian) på begynnelsen av 80-tallet og et album på Jive Records i 1986.

Kim Davies overtok som vokalist på gruppens tredje album. Like etter at det tredje albumet kom ut døde Kim Davies av hjerneblødning (noen kilder hevder hun døde i en bilulykke). Jane Jochen overtok som vokalist frem til 1985, da gruppen ble oppløst.

Trommeslager Eric Kingsley forlot gruppen i 1983 og ble erstattet av Andi Weekes Barbados de siste to årene.

Precious Wilson sikret seg rettighetene til bandnavnet Eruption i 1997. Hun har siden reist rundt med nye bandmedlemmer og fremført gamle låter til glede for gamle og nye fans.

## Medlemmer
* Greg Perrineau (gitar/vokal)
* Morgan Perrineau (bass/vokal)
* Gerry Williams (keyboard/vokal)
* Eric Kingsley (trommer/vokal 1969–1983)
* Andi Weekes Barbados (trommer 1983–1985)
* Lindel Leslie (Leslie Johnson) (vokalist 1969–1976) (døde i august 2015)
* Precious Wilson (vokalist 1975–1979)
* Kim Davies (vokalist 1980)
* Jane Jochen (vokalist 1980–1985)

## Singler
;RCA
* 1975: *Let me take you back in time* (ikke på album)
* 1978: *Love is a feelin* (Lindel/Wilson duett) (spilt inn 1975/ikke på album)
;Hansa
* 1977: *Party party*
* 1977: *I can't stand the rain*
* 1978: *Computer love*
* 1978: *Leave a light*
* 1979: *One way ticket*
* 1980: *Go Johnnie go
* 1980: *Runaway* (ikke på album)
* 1981: *You (you are my soul)* (ikke på album)
;Jupiter
* 1981: *In a 1000 years*
* 1982: *Up and away* (ikke på album)
* 1983: *Joy to the world*
* 1983: *can't help myself* (ikke på album)
* 1983: *Sophisticated lady* (ikke på album)
* 1985: *Where do i begin* (ikke på album)
;BMG
* 1988: *I can't stand the rain 88*
* 1994: *One way ticket (remix 94)*

== Studioalbum ==
;Hansa
* 1977: *Eruption*
* 1978: *Leave a Light*
* 1980: *Fight Fight Fight*
;Jupiter
* 1983: *Our Way*
;Big Break Records
* 2016 *Eruption* (1977 album  + 5 bonusspor)
* 2016 *Leave a light* (1978 album + 2 bonusspor)

== Samlealbum (Best of) ==
;Hansa
* 1981: *Best of Eruption* (14 låter)
;BMG
* 1994: *Gold - 20 super hits* (7 Eruption låter inkl. 5 remixer og 13 Precious Wilson låter)
* 1995: *I can't stand the rain* (16 låter inkl. 3 remixer)
;Sony Music
* 2006: *Best of the best* (utgitt som «Gold - 20 superhits» i 1994)
* 2007: *Precious Wilson + Eruption Greatest hits* (utgitt som «Gold - 20 superhits» i 1994)
;Big Break Records
* 2017: *The best of Eruption'' (1981 album + 5 bonusspor)

## Eksterne lenker
* 
* 
* Eruption på Cherry Red Records